На основу Решења Привредног суда у Сомбору, Посл.бр.1 Ст.1/2016 од 24.10.2016. године којим се проглашава банкротство стечајног дужника, а у складу са чланoвима 131., 132. и 133. Закона о стечају («*Службени гласник Републике Србије» број 104/2009, 99/2011-др закон, 71/2012-одлука УС и 83/2014*) и Законом о изменама и допунама Закона о Агенцији за лиценцирање стечајних управника («*Службени гласник Републике Србије» број 89/2015*), као и Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*), а уз претходно прибављену сагласност Одбора поверилаца од 13.10.2020. године, Агенција за лиценцирање стечајних управника, као стечајни управник стечајног дужника:

**ДП „БОРЕЛИ“ у стечају из Сомбора, ул. Стапарски пут бб, матични број 08656185**

**ОГЛАШАВА**

**продају непокретне имовине**

**Јавним прикупљањем понуда (прва продаја)**

**Предмет продаје је непокретна имовина стечајног дужника, сврстана у имовинску Целину 1, и то:**

|  |  |  |
| --- | --- | --- |
| **Предмет продаје** | **Процењена вредност**  **(дин.)** | **Депозит (дин.)** |
| **Целина 1**  Предмет продаје чине објекти који се налазе у Сомбору, Сивачки пут бб, уписани у **Листу непокретности бр. 962 КО Сомбор 1** као:  1. Објекат изграђен на кат. парцели бр. 7961/7 КО Сомбор 1, и то:  - зграда трговине - магацин, бр. граде 1, површине 3619 м2, објекат је преузет из земљишне књиге, својина друштвена, право коришћења у корист ДП БОРЕЛИ СОМБОР, Стапарски пут бб, обим удела 1/1, у природи магацин готових производа са анексом, нето површине 3827 м2 (П+спрат анекса).  2. Објекти изграђени на кат. парцели бр**.** 7960/2 КО Сомбор 1, и то:  - помоћна зграда, бр. зграде 1, површине 33 м2, објекат има одобрење за употребу, својина друштвена, право коришћења у корист ДП БОРЕЛИ СОМБОР, Стапарски пут бб, обим удела 1/1, у природи бунар са хидрофорском кућицом, нето површине 27 м2;  - помоћна зграда, бр. зграде 2, површине 50 м2, објекат има одобрење за употребу, својина друштвена, право коришћења у корист ДП БОРЕЛИ СОМБОР, Стапарски пут бб, обим удела 1/1, у природи портирница са надстрешницом, нето површине 42 м2;  - помоћна зграда, бр. зграде 3, површине 47 м2, објекат има одобрење за употребу, својина друштвена, право коришћења у корист ДП БОРЕЛИ СОМБОР, Стапарски пут бб, обим удела 1/1, у природи металне гараже, нето површине 44 м2;  - надстрешница са металном конструкцијом, површине 51 м2, није уписана у ЛН, и  - инфраструктура на КП 7960/2;  3. Објекат изграђен на кат. парцели бр. 7961/9 КО Сомбор 1, и то:  - помоћна зграда – резервоар за гориво, бр. зграде 1, површина 30 м2, објекат има одобрење за употребу, својина друштвена, право коришћења у корист ДП БОРЕЛИ СОМБОР, Стапарски пут бб, обим удела 1/1, у природи котларница. | 56.423.616,00 | 11.284.723,00 |

**Процењена вредност имовине није минимално прихватљива вредност, нити је на било који други начин обавезујућа или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **120.000,00 динара** ( припадајући ПДВ је урачунат у износ).

Профактура се мора преузети на адреси Стапарски пут бб, Сомбор, сваког радног дана у периоду од 09:00 до 15:00 часова **уз обавезну телефонску најаву поверенику стечајног управника или писаним захтевом путем електронске поште. Крајњи рок за преузимање профактуре, односно уплату и преузимање продајне документације је до** **07.12.2020. године.**

1. уплате **депозит** на текући рачун стечајног дужника број **325-9500600031912-53 који се води код „Војвођанске банке“ а.д. Нови Сад** или положе неопозиву првокласну банкарску гаранцију наплативу на први позив, најкасније **5 радних дана пре одржавања продаје** (рок за уплату депозита истиче закључно са **09.12.2020. год.**). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управникa, Теразије 23, VI спрат, Београд, најкасније **09.12.2020.** године до 15 часова по београдском времену (GMT +1). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати **рок важења до 16.02.2021.** године.
2. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 10:00 до 14:00 часов, а најкасније до 09.12.2020. године (уз претходну најаву поверенику стечајног управника).

Затворене понуде се достављају искључиво лично/директно у просторије Агенције за лиценцирање стечајних управника, Београд – Подручна јединица за стечај у Новом Саду, Булевар Михајла Пупина бр. 10, V спрат, Нови Сад.

**Крајњи рок за достављање понуда је 16.12.2020. године до 11:45 часова.**

**У разматрање ће се узети само понуде у писаној форми, достављене у запечаћеним ковертама, са назнаком „ПОНУДА - ИМОВИНСКА ЦЕЛИНА 1 – НЕ ОТВАРАТИ“ на коверти и називом стечајног дужника, а које пристигну на назначену адресу до назначеног времена.**

**Запечаћена коверта са понудом треба да садржи:**

-пријаву за учешће у поступку јавног прикупљања понуда потписану лично или од стране овлашћеног лица и доказ да је у питању овлашћено лице,

-потписану понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-извод из регистра привредних субјеката и ОП образац, ако се као потенцијални купац пријављује правно лице;

-оригинал оверено овлашћење за заступање, oдносно предузимање конкретних радњи у поступку продаје (за пуномоћнике);

- у случају конзорцијума поред напред наведених доказа, доставља се и оригинал уговора о конзорцијуму и оригинал овлашћења за заступање конзорцијума;

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

Јавно отварање понуда одржаће се дана **16.12.2020. године у 12:00 часова** **у просторијама Агенције за лиценцирање стечајних управника, Београд – Подручна јединица за стечај у Новом Саду, Булевар Михајла Пупина бр.10, V спрат, Нови Сад**, у присуству Комисије за отварање понуда.

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност Одбора поверилаца.**

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од **5 радних дана** од дана отварања понуда, под условом да је депозит који је обезбеђен гаранцијом уплаћен на рачун стечајног дужника и да је понуђена цена изнад 50% процењене вредности стечајног дужника као правног лица. Уколико је понуђена цена испод 50% процењене вредности стечајног дужника као правног лица, купопродајни уговор се потписује у року од **5 радних дана** од дана пријема обавештења од стране најбољег понуђача о прихваћеној понуди, a након добијања сагласности Одбора поверилаца, док се депозит, уколико је исти обезбеђен банкарском гаранцијом, мора уплатити у року од **2 радна дана** од дана пријема обавештења о прихваћеној понуди.

Проглашени купац је дужан да уплати преостали износ купопродајне цене у року од **8 дана** од дана потписивања купопродајног уговора.

Стечајни управник ће вратити депозит сваком понуђачу чија понуда не буде прихваћена, у року од 3 радна дана од дана одржавања јавног прикупљања понуда. Понуђач губи право на повраћај депозита уколико:

-не поднесе понуду, или поднесе понуду која не садржи обавезне елементе;

-не потпише купопродајни уговор, или

-буде проглашен за купца, а не уплати купопродајну цену у предвиђеном року и на прописани начин.

**Порезе и трошкове који произлазе из закљученог купопродајног уговора у целости сноси купац.**

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („*Сл. гласник РС“ бр. 51/200 и 95/2013*), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају депозит ће бити задржан до доношења одлуке Комисије за заштиту конкуренције.

***Напомена:*** *Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа. Стечајни управник напомиње да ће у складу са епидемиолошким мерама учесницима пре јавног надметања бити мерена телесна температура, те да су учесници дужни да се у току регистрације и јавног надметања придржавају свих епидемиолошких мера прописаних одлукама Кризног штаба Владе Републике Србије.*

Овлашћено лице:

Повереник Павел Северињи,контакт телефон: 062/801-5905, е-mail: sever1@stcable.net